Operațiunea Red Dog a fost numele de cod dat unei operațiuni militare neautorizate înfăptuite de cetățeni canadieni și americani afiliați grupurilor supremaciste și organizației Ku Klux Klan prin care se plănuia răsturnarea guvernului țării insulare Dominica și readucerea la putere a fostului prim-ministru Patrick John. Arhitecții programului erau membrul KKK Mike Perdue, neonazistul Wolfgang Droege și traficantul de arme Syndey Burnett-Alleyne. Planul le-a fost dejucat de agenții guvernamentali ai SUA în New Orleans, Louisiana. Mass-media a descris strategia drept „Bayou of Pigs”, după invazia eșuată din Golfului Porcilor.